Rafila, despre cazul morților suspecte de la spitalul Sf. Pantelimon: Acuzațiile sunt neasumate, să nu tragem concluzii pripite
Ministrul Sănătății, Alexandru Rafila, a avut o primă reacție, joi, la Digi24, cu privire la anchetele de la spitalul Sf. Pantelimon din București, declanșate după ce o asistentă de la Terapie Intensivă a acuzat medicii de acolo că au scăzut doza unui anume tratament și mai mulți pacienți ar fi murit din această cauză. Rafila susține că are îndoieli legate despre veridicitatea acestor informații și că „nu pot fi trase concluzii pripite doar în urma unei afirmații neverificate”.